|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **२०73 साल भदौ 29 गते बुधबारका** **दिन बसेको मन्त्रिपरिषद् बैठकबाट भएका निर्णयको मुख्य मुख्य व्यहोरा निम्नबमोजिम छन :**   1. प्रधानमन्त्री तथा मन्त्रिपरिषद्को कार्यालय– जातीय भेदभाव र छुवाछुत अन्त्य तथा दलित अधिकार प्रवर्द्धनसम्बन्धी कार्यविधि, 2073 स्वीकृत गर्ने । 2. अर्थ मन्त्रालय– Nepal Livestock Sector Innovation Project तयार गर्न विश्व वैंकवाट ऋण सहायता स्वीकार गर्ने । 3. अर्थ मन्त्रालय– त्रिभुवन विश्वविद्यालय, शिक्षण अस्पतालको स्वास्थ्य उपकरण सुधार परियोजनाका लागि अनुदान सहायता स्वीकार गर्ने । 4. अर्थ मन्त्रालय– नेपाल सरकारलाई भारत सरकारले लुम्बिनीमा Light and Sound System जडान गर्नका लागि उपलब्ध गराउने अनुदान सहायता स्वीकार गर्ने । 5. अर्थ मन्त्रालय– भारतीय आयात-निर्यात बैंकबाट प्राप्त हुने Line of Credit III अन्तरगतको सहुलियतपूर्ण ऋण सहायता सम्झौतालाई संशोधन गरी अमेरिकी डलर 550 मिलियन कायम गर्ने । 6. आपूर्ति मन्त्रालय– सुपथ मूल्य पसल सञ्चालन गर्ने । 7. आपूर्ति मन्त्रालय– नवौं सार्क खाद्य बैङ्क बोर्ड बैठकको आयोजना गर्ने । 8. ऊर्जा मन्त्रालय– नेपाल विद्युत प्राधिकरणको कार्यकारी निर्देशकमा कुलमान घिसिङ्गलाइ नियुक्त गर्ने । 9. कानुन, न्याय तथा संसदीय मामिला मन्त्रालय– ऐनहरू प्रारम्भ हुने मिति तोक्ने । 10. कानुन, न्याय तथा संसदीय मामिला मन्त्रालय– उच्च अदालतको स्थापना गर्ने, इजलास तोक्ने तथा मुद्दा सार्ने । 11. जनसंख्या तथा वातावरण मन्त्रालय– 28th Meeting of the Montreal Protocol on Substances that Deplete the Ozone Layer विषयक वैठकमा मन्त्री सहभागी हुने । 12. जनसंख्या तथा वातावरण मन्त्रालय– जलवायु परिवर्तन सम्बन्धी पेरिस सम्झौता अनुमोदनको लागि व्यवस्थापिका संसदमा पेश गर्न स्वीकृति गर्ने विषयमा मन्त्रिपरिषद्, सामाजिक समितिमा छलफल गरी समितिको निर्णयबमोजिम गर्ने । 13. परराष्ट्र मन्त्रालय– भारतको राजकीय भ्रमणका बखत नेपाल र भारतका बीच आपसी सहयोग सम्वन्धी कुनै सम्झौता वा समझदारीपत्र वा पत्रको आदान प्रदानमा हस्ताक्षर गर्ने वारेमा दुबै पक्षबीच सहमति हुन आएमा नेपालका तर्फबाट त्यस्तो दस्तावेजमा भारतीय पक्ष सरह समान तहमा हस्ताक्षर गर्ने । 14. भूमिसुधार तथा व्यवस्था मन्त्रालय– जग्गा (नाप जाँच) ऐन, २०१९ को दफा ६ को उपदफा (५) को प्रयोजनार्थ समिति वा अधिकारी तोक्न स्वीकृति दिने । 15. भौतिक पूर्वाधार तथा यातायात मन्त्रालय– राजपत्रांकित अधिकृत स्तरको अस्थायी दरवन्दी सिर्जना गर्ने । 16. भौतिक पूर्वाधार तथा यातायात मन्त्रालय– सवारी तथा यातायात व्यवस्था (छैटौं संशोधन) नियमावली, 2073 स्वीकृत गर्ने । 17. युवा तथा खेलकुद मन्त्रालय–राष्ट्रिय युवा परिषदको अस्थायी दरबन्दी र संगठन संरचना स्वीकृत गर्ने । 18. वन तथा भूसंरक्षण मन्त्रालय – नदाहा-कोशीपुल चतरा-रुपनगर सडक योजनाको स्तरोन्नति गर्ने कार्यका लागि वनक्षेत्रको जग्गा प्रयोग गर्न र रुखबिरुवाहरु हटाउन स्वीकृति दिने । 19. संस्कृति, पर्यटन तथा नागरिक उड्डयन मन्त्रालय– आरोहण सलामी दस्तुर (रोयल्टी) मिनाहाको लागि अर्थ मन्त्रालयले संस्कृति, पर्यटन तथा नागरिक उड्डयन मन्त्रालयलाई निकासा दिने । 20. सहकारी तथा गरिबी निवारण मन्त्रालय– पश्चिम उच्च पहाडी गरिबी निवारण आयोजनाको अस्थायी दरबन्दी स्वीकृत गर्ने । 21. सूचना तथा सञ्चार मन्त्रालय– सूचना तथा सञ्चार मन्त्रालयसम्बद्ध निकायका अध्यक्ष, सदस्य र पदाधिकारीको नियुक्ति तथा मनोनयन सम्बन्धी मापदण्ड, २०७३ स्वीकृत गर्ने विषयमा मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने । 22. सूचना तथा सञ्चार मन्त्रालय– सूचना तथा सञ्चार मन्त्रीको रिक्त सञ्चार विज्ञ पदमा भोजपुर जिल्ला, साम्पाङ ८ बस्ने श्री राजेन्द्र कुमार राईलाई नियुक्त गर्ने । 23. निजामती सेवा ऐन, २०४९ को दफा १८ को उपदफा (२) बमोजिम गठित समितिको सिफारिसमा नेपाल सरकारको निजामती सेवाका राजपत्राङ्‍‌कित विशिष्ट श्रेणीका देहायका अधिकृतहरूलाई देहायबमोजिम सरुवा गर्ने –  |  |  |  |  | | --- | --- | --- | --- | | क्र.सं | नाम, थर | साविक पद र कार्यालय | सरुवा भएको पद र कार्यालय | |  | श्री कृष्णचन्द्र पौडेल | सचिव, पशुपंक्षी विकास मन्त्रालय | सचिव, वन तथा भू-संरक्षण मन्त्रालय | |  | श्री उदय चन्द्र ठाकुर | सचिव, वन तथा भू-संरक्षण मन्त्रालय | सचिव, कृषि विकास मन्त्रालय | |  | श्री उत्तमकुमार भट्टराई | सचिव, कृषि विकास मन्त्रालय | सचिव, पशुपंक्षी विकास मन्त्रालय |   **द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**   |  |  | | --- | --- | |  |  | | | | |
|  | | | |
|  | | | |
|  | | | |
|  | | | |
|  | | | |
|  | | | |
|  | | | |
|  | |  | | |
| १२ | |  | | |
| **२०73 साल भदौ 2६ गते आइतबारका** **दिन बसेको मन्त्रिपरिषद् बैठकबाट भएका निर्णयको मुख्य मुख्य व्यहोरा निम्नबमोजिम छन :** | | |

1. ऊर्जा मन्त्रालय– नेपाल विद्युत प्राधिकरणको कार्यकारी निर्देशक श्री मुकेशराज काफ्लेको राजिनामा स्वीकृत गर्ने ।
2. परराष्ट्र मन्त्रालय– सम्माननीय प्रधानमन्त्री श्री पुष्पकमल दाहाल 'प्रचण्ड' को गणतन्त्र भारतको राजकीय भ्रमणको लागि प्रतिनिधिमण्डलको गठन र खर्च निकासा गर्ने ।
3. वन तथा भू-संरक्षण मन्त्रालय– सशस्त्र वन रक्षकको पोशाक परिवर्तन गर्ने ।
4. संस्कृति, पर्यटन तथा नागरिक उड्डयन मन्त्रालय– अन्तर्राष्ट्रिय नागरिक उड्डयन संगठनको ३९ औं महासभामा सहभागी हुन मन्त्रीको नेतृत्त्वमा प्रतिनिधिमण्डल पठाउने ।
5. संस्कृति, पर्यटन तथा नागरिक उड्डयन मन्त्रालय– सम्पदा पुनर्निर्माणका लागि काठ उपलब्ध गराउने ।
6. सहरी विकास मन्त्रालय– अस्थायी दरवन्दी स्वीकृत गर्ने ।
7. सहरी विकास मन्त्रालय– भवन ऐन, 2055 सबै 217 नगरपालिका तथा 1000 भन्दा बढी घरधुरी भएका गा.वि.स. क्षेत्रहरूमा समेत लागू गर्न स्वीकृति दिने ।
8. राजपत्राङ्कित विशिष्ट श्रेणीको सचिव वा सो सरहको पदाधिकारीको अधिकारपत्र (Credential Letter) आवश्यक पर्ने बाहेकको वैदेशिक भ्रमण स्वीकृत गर्ने अधिकार नेपाल सरकारका मुख्यसचिवलाई प्रत्यायोजन गर्ने । मुख्यसचिवले सोबमोजिम स्वीकृत गरी सोको जानकारी समय समयमा सम्माननीय प्रधानमन्त्रीलाई गराउने ।
9. राष्ट्रिय योजना आयोगको गठन तथा कार्य सञ्चालन आदेश, 2067 लाई संशोधन गर्ने आदेश स्वीकृत गरी नेपाल राजपत्रमा सूचना प्रकाशन गर्ने ।
10. राष्ट्रिय योजना आयोगको गठन तथा कार्य सञ्चालन आदेश, २०६७ को दफा ३ को उपदफा २ को खण्ड (ग) बमोजिम देहायका व्यक्तिहरूलाई राष्ट्रिय योजना आयोगको सदस्य पदमा नियुक्त गर्ने–
11. गोरखा जिल्ला, बुङ्‍कोट-6 निवासी डा. स्वर्णिम वाग्ले
12. डा. प्रभु बुढाथोकी
13. काठमाडौं जिल्ला, चुनदेवी मार्ग निवासी प्रा. हिरेन्द्रमान प्रधान
14. बेलडाडी-1 कञ्चनपुर निवासी गौरी बुढाको निवेदनलाई दृष्टिगत गरी निजको स्वास्थ्य उपचार वापत आठ लाख रुपैयाँ आर्थिक सहायता उपलब्ध गराउने । उक्त रकम अर्थ मन्त्रालयले गृह मन्त्रालयलाई निकासा दिने ।
15. निजामती सेवा ऐन, २०४९ को दफा १८ को उपदफा (२) बमोजिम गठित समितिको सिफारिसमा नेपाल सरकारको निजामती सेवाका राजपत्राङ्‍‌कित विशिष्ट श्रेणीका देहायका अधिकृतहरूलाई देहायबमोजिम सरुवा गर्ने –

|  |  |  |  |
| --- | --- | --- | --- |
| क्र.सं | नाम, थर | साविक पद र कार्यालय | सरुवा भएको पद र कार्यालय |
|  | श्री धनबहादुर तामाङ्ग | सचिव, जल तथा ऊर्जा आयोग | सचिव, भौतिक पूर्वाधार तथा यातायात मन्त्रालय |
|  | श्री शारदाप्रसाद त्रिताल | सचिव, निर्वाचन आयोग | सचिव, सहकारी तथा गरिबी निवारण मन्त्रालय |
|  | श्री शंकरप्रसाद अधिकारी | सचिव, सहकारी तथा गरिबी निवारण मन्त्रालय | सचिव, संस्कृति, पर्यटन तथा नागरिक उड्डयन मन्त्रालय |
|  | श्री मधुप्रसाद रेग्मी | सचिव, महिला, बालबालिका तथा समाजकल्याण मन्त्रालय | सचिव, लोक सेवा आयोग |
|  | श्री अर्जुनकुमार कार्की | सचिव, भौतिक पूर्वाधार तथा यातायात मन्त्रालय | सचिव, नेपाल ट्रष्टको कार्यालय |
|  | श्री विष्णुप्रसाद लम्साल | सचिव, श्रम तथा रोजगार मन्त्रालय | सचिव, महिला, बालबालिका तथा समाजकल्याण मन्त्रालय |
|  | श्री लक्ष्मणप्रसाद मैनाली | सचिव, युवा तथा खेलकुद मन्त्रालय | सचिव, श्रम तथा रोजगार मन्त्रालय |
|  | श्री प्रेमकुमार राई | सचिव, संस्कृति, पर्यटन तथा नागरिक उड्डयन मन्त्रालय | सचिव, आपूर्ति मन्त्रालय |
|  | श्री श्रीधर सापकोटा | सचिव, आपूर्ति मन्त्रालय | सचिव, रक्षा मन्त्रालय |
|  | श्री महेशप्रसाद दहाल | सचिव, रक्षा मन्त्रालय | सचिव, युवा तथा खेलकुद मन्त्रालय |
|  | श्री भीमप्रसाद उपाध्याय | सचिव, नेपाल ट्रष्टको कार्यालय | सचिव, जल तथा ऊर्जा आयोग |
|  | श्री गोपीनाथ मैनाली | क्षेत्रीय प्रशासक, पश्चिमाञ्चल क्षेत्रीय प्रशासन कार्यालय, पोखरा | सचिव, निर्वाचन आयोग |

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**

**२०73 साल भदौ 2३ गते बिहीबारका** **दिन बसेको मन्त्रिपरिषद् बैठकबाट भएका निर्णयको मुख्य मुख्य व्यहोरा निम्नबमोजिम छन :**

1. प्रधानमन्त्री तथा मन्त्रिपरिषद्को कार्यालय– राष्ट्रिय सतर्कता प्रहरी, (दोस्रो संशोधन) नियमावली २०७३ स्वीकृत गर्ने ।
2. प्रधानमन्त्री तथा मन्त्रिपरिषद्को कार्यालय– नेपाल सरकारका मुख्यसचिवको वैदेशिक भ्रमण स्वीकृत गर्ने ।
3. अर्थ मन्त्रालय– कार्यवाहक महालेखापरीक्षक श्री सुकदेव खत्रीलार्इ इन्टोसाईको २२ औं महाधिवेशनमा सहभागी हुन स्वीकृति दिने।
4. अर्थ मन्त्रालय– संयुक्त राज्य अमेरिकाको वासिङ्टन डि.सी.मा आयोजना हुने विश्व वैंक तथा अन्तर्राष्ट्रिय मुद्रा कोषको संयुक्त वार्षिक वैठकमा माननीय उपप्रधानमन्त्री तथा अर्थमन्त्रीको नेतृत्वमा प्रतिनिधिमण्डल सहभागी हुने ।
5. अर्थ मन्त्रालय– चीनको स्वशासित क्षेत्र तिव्वतको ल्हासा शहरमा हुने 3rd Tibet Tourism and Culture Expo मा उपप्रधानमन्त्री तथा अर्थमन्त्री सहभागी हुने ।
6. ऊर्जा मन्त्रालय– ऊर्जा मन्त्रालय सम्बद्ध सार्वजनिक निकायका पदाधिकारीहरूको नियुक्ति तथा मनोनयन सम्बन्धी मापदण्ड, 2073 स्वीकृत गर्ने विषयमा मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।
7. खानेपानी तथा सरसफाइ मन्त्रालय– अस्थायी दरवन्दी स्वीकृत गर्ने ।
8. गृह मन्त्रालय– सुडानको डार्फरमा कार्यरत Formed Police Unit को स्थलगत निरीक्षण भ्रमणको लागि **प्रहरी अतिरिक्त महानिरीक्षक** रमेशशेखर बज्राचार्यलाइ स्वीकृति दिने ।
9. जनसंख्या तथा वातावरण मन्त्रालय– अल्प विकसित राष्ट्र समूहका विज्ञ सदस्यहरुको मन्त्रीस्तरीय वैठकमा मन्त्री सहभागी हुने ।
10. परराष्ट्र मन्त्रालय– असंलग्न आन्दोलनको १७ औं शिखर सम्मेलनमा उपराष्ट्रपतिको नेतृत्त्वमा नेपाली प्रतिनिधिमण्डल पठाउने ।
11. परराष्ट्र मन्त्रालय– सम्माननीय प्रधानमन्त्रीको नेतृत्वमा संयुक्त राष्ट्र संघको ७१ औं महासभामा भाग लिन जाने नेपाली प्रतिनिधिमण्डलको गठन गर्ने ।
12. पशुपन्छी विकास मन्त्रालय– उच्च पहाड कृषि व्यवसाय तथा जिविकोपार्जन सुधार आयोजनाको अस्थायी दरवन्दी स्वीकृत गर्ने ।
13. पशुपन्छी विकास मन्त्रालय– संयुक्त राष्ट्रसंघीय जलवायु परिवर्तन महासन्धी अन्तरगतको Executive committee on loss and damage को चौथो बैठकमा सचिव सहभागी हुने ।
14. भूमिसुधार तथा व्यवस्था मन्त्रालय– मुक्त कमैया पुनःस्थापन समस्या समाधान आयोग (गठन) (पन्ध्रौं संशोधन) आदेश, २०७३ स्वीकृत गर्ने ।
15. रक्षा मन्त्रालय– प्राविधिक प्रमुख सेनानी बुद्ध बहादुर शाक्यलाई प्राविधिक महा सेनानी दर्जामा मानार्थ बढुवा गर्ने ।
16. रक्षा मन्त्रालय– युनिटको नाम परिवर्तन गर्न स्वीकृति दिने ।
17. रक्षा मन्त्रालय–माधवसुन्दर खड्कासमेतको महा सेनानी पदमा पदोन्नति गरी पदस्थापन र निर्माणसिंह गुरुङ्गसमेतको सरुवा गर्ने ।
18. रक्षा मन्त्रालय–महा सेनानी भाइकृष्ण खत्रीसमेतको सरुवा गर्ने ।
19. रक्षा मन्त्रालय– प्राविधिक प्रमुख सेनानी (सै.उ.) अरुणा राईलाई पदोन्नति गरी पदस्थापन गर्ने ।
20. रक्षा मन्त्रालय– नेपाली सेनाका समीर अर्याललाइ प्राविधिक महा सेनानी दर्जामा पदोन्नति गरी पदस्थापन गर्ने ।
21. रक्षा मन्त्रालय– नेपाली सेनाका भोलानाथ बुढाथोकीलाइ सहायक रथी दर्जामा पदोन्नति गरी पदस्थापन गर्ने ।
22. रक्षा मन्त्रालय– नेपाली सेनाका उपरथी श्री रमेश कुमार पुनको वैदेशिक भ्रमण स्वीकृत गर्ने ।
23. वन तथा भूसंरक्षण मन्त्रालय– अस्थायी दरबन्दी स्वीकृत गर्ने ।
24. वन तथा भूसंरक्षण मन्त्रालय– मिष्ट्री खोला जलविद्युत आयोजना (४२मे.वा.) को निर्माण तथा संचालनका लागि अन्नपूर्ण संरक्षण क्षेत्रको सरकारी वनक्षेत्रको जग्गा प्रयोग गर्न र रुखविरुवाहरु हटाउन स्वीकृति दिने ।
25. शान्ति तथा पुनर्निर्माण मन्त्रालय– शान्ति तथा पुनर्निर्माण मन्त्रालय अन्तर्गत सञ्चालित आयोजनाहरुमा अस्थायी दरबन्दी सिर्जना गर्न स्वीकृति दिने ।
26. शिक्षा मन्त्रालय– प्राविधिक शिक्षा तथा व्यावसायिक तालीम परिषद्को सदस्य सचिवको राजीनामा स्वीकृत गर्ने ।
27. शिक्षा मन्त्रालय– अस्थायी दरबन्दी सिर्जना गर्ने ।
28. शिक्षा मन्त्रालय– शुल्क पुनरावलोकन समितिको रिक्त रहेको सदस्यमा डा. श्रीकृष्ण गिरी, बीर अस्पताल र त्रिभुवन विश्वविद्यालय चिकित्सा शास्त्र अध्ययन संस्थानको एक जना प्रतिनिधिलाई मनोनयन गर्ने ।
29. श्रम तथा रोजगार मन्त्रालय– अस्थायी दरबन्दी स्वीकृत गर्ने ।
30. श्रम तथा रोजगार मन्त्रालय– वैदेशिक रोजगारीमा गएका हर्षमान खत्रीको शव नेपाल ल्याउनका लागि रकम निकासा गर्ने ।
31. संस्कृति, पर्यटन तथा नागरिक उड्‍डयन मन्त्रालय– गोरखा दरबार संरक्षित स्मारक क्षेत्रको सिमाना संशोधन गर्ने ।
32. संस्कृति, पर्यटन तथा नागरिक उड्‍डयन मन्त्रालय– धरहरा पुनः निर्माणका लागि नेपाल सरकारको नाममा रहेको काठमाडौं महानगरपालिका वडा नं. ३३ को डिल्लीवजार चारखालले चर्चेको जग्गा गोश्‍वारा हुलाक कार्यालयको नाममा उपलब्ध गराउने ।
33. संस्कृति, पर्यटन तथा नागरिक उड्‍डयन मन्त्रालय– डा.लवदेव अवस्थीलाइ भाषा आयोगको अध्यक्षमा नियुक्त गर्ने ।
34. संघीय मामिला तथा स्थानीय विकास मन्त्रालय– संघीय मामिला तथा स्थानीय विकास मन्त्रालय दुर्गम क्षेत्र विकास समितिका ना.सु. श्री सूर्य प्रसाद रेग्मीलाई उपचारको लागि थप आर्थिक सहायता रु.५,००,०००।– उपलव्ध गराउन स्वीकृति दिने ।
35. सामान्य प्रशासन मन्त्रालय– निजामती सेवा (चौधौं संशोधन) नियमावली, 2073 स्वीकृत गर्ने ।
36. स्वास्थ्य मन्त्रालय– पवित्रा नेपालीको वेतलवी विदा स्वीकृत गर्ने ।
37. स्वास्थ्य मन्त्रालय– जयबहादुर कार्कीको राजीनामा स्वीकृत गर्ने ।
38. मध्यमाञ्चल क्षेत्रीय प्रशासन कार्यालय, हेटौंडाका क्षेत्रीय प्रशासक डा. लवदेव अवस्थीले मिति दिनुभएको राजीनामा मिति 2073/5/23 देखि लागू हुने गरी स्वीकृत गर्ने ।
39. निजामती सेवा ऐन, २०४९ को दफा १८ को उपदफा (२) बमोजिम गठित समितिको सिफारिसमा नेपाल सरकारको निजामती सेवाका राजपत्राङ्‍‌कित विशिष्ट श्रेणीका देहायका अधिकृतहरूलाई देहायबमोजिम सरुवा गर्ने –

|  |  |  |  |
| --- | --- | --- | --- |
| क्र.सं | नाम, थर | साविक पद र कार्यालय | सरुवा भएको पद र कार्यालय |
|  | श्री सुमनप्रसाद शर्मा | सचिव, ऊर्जा मन्त्रालय | सचिव, शान्ति तथा पुनर्निर्माण मन्त्रालय |
|  | श्री सर्वजीतप्रसाद महतो | सचिव, शान्ति तथा पुनर्निर्माण मन्त्रालय | सचिव, विज्ञान तथा प्रविधि मन्त्रालय |
|  | श्री अनुपकुमार उपाध्याय | सचिव, विज्ञान तथा प्रविधि मन्त्रालय | सचिव, ऊर्जा मन्त्रालय |

|  |
| --- |
|  |

1. मन्त्रिपरिषद्को प्रवक्तामा माननीय सूचना तथा सञ्चार मन्त्रीलाई तोक्ने ।

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**